CELEX: 32021D0354
Language: ro
Date: 2021-02-25 00:00:00
Title: Decizia de punere în aplicare (UE) 2021/354 a Comisiei din 25 februarie 2021 de amânare a datei de expirare a aprobării substanței propiconazol destinate utilizării în produsele biocide din tipul de produs 8 (Text cu relevanță pentru SEE)

26.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 68/219
               
            
         DECIZIA DE PUNERE ÎN APLICARE (UE) 2021/354 A COMISIEI
         din 25 februarie 2021
         de amânare a datei de expirare a aprobării substanței propiconazol destinate utilizării în produsele biocide din tipul de produs 8
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (5),
         în urma consultării Comitetului permanent pentru produse biocide,
         întrucât:
         
                     (1)
                  
                  
                     Substanța activă propiconazol a fost inclusă în anexa I la Directiva 98/8/CE a Parlamentului European și a Consiliului (2) în vederea utilizării în produsele biocide din tipul de produs 8 și, în temeiul articolului 86 din Regulamentul (UE) nr. 528/2012, este așadar considerată a fi aprobată în temeiul regulamentului respectiv sub rezerva respectării specificațiilor și a condițiilor stabilite în anexa I la directiva menționată.
                  
               
                     (2)
                  
                  
                     La 1 octombrie 2018, a fost depusă o cerere pentru reînnoirea aprobării substanței propiconazol, în conformitate cu articolul 13 alineatul (1) din Regulamentul (UE) nr. 528/2012.
                  
               
                     (3)
                  
                  
                     La 8 februarie 2019, autoritatea competentă din Finlanda responsabilă de evaluare a informat Comisia că a decis, în temeiul articolului 14 alineatul (1) din Regulamentul (UE) nr. 528/2012, că este necesară o evaluare completă a cererii. În temeiul articolului 8 alineatul (1) din Regulamentul (UE) nr. 528/2012, autoritatea competentă responsabilă de evaluare trebuie să realizeze o evaluare completă a cererii în termen de 365 de zile de la validarea acesteia. Autoritatea competentă responsabilă de evaluare a cerut solicitantului să furnizeze date suficiente pentru realizarea evaluării, în conformitate cu articolul 8 alineatul (2) din regulamentul respectiv.
                  
               
                     (4)
                  
                  
                     Deoarece autoritatea competentă efectuează o evaluare completă a cererii, Agenția Europeană pentru Produse Chimice (denumită în continuare „agenția”) trebuie să pregătească și să transmită Comisiei un aviz privind reînnoirea aprobării substanței active în termen de 270 de zile de la primirea recomandării din partea autorității competente responsabile cu evaluarea, în conformitate cu articolul 14 alineatul (3) din Regulamentul (UE) nr. 528/2012.
                  
               
                     (5)
                  
                  
                     Având în vedere că propiconazolul este clasificat în categoria 1B drept toxic pentru reproducere în conformitate cu Regulamentul (CE) nr. 1272/2008 al Parlamentului European și al Consiliului (3) și, prin urmare, îndeplinește criteriul de excludere prevăzut la articolul 5 alineatul (1) litera (c) din Regulamentul (UE) nr. 528/2012, este necesară o examinare suplimentară pentru a se stabili dacă este îndeplinită cel puțin una dintre condițiile prevăzute la articolul 5 alineatul (2) primul paragraf din Regulamentul (UE) nr. 528/2012 și dacă aprobarea substanței propiconazol poate fi, prin urmare, reînnoită.
                  
               
                     (6)
                  
                  
                     Data de expirare a aprobării substanței propiconazol a fost amânată până la 31 martie 2021 prin Decizia de punere în aplicare (UE) 2020/27 a Comisiei (4), pentru a acorda suficient timp pentru examinarea cererii. Această examinare nu este încă finalizată, iar autoritatea competentă responsabilă de evaluare nu a transmis încă agenției raportul său de evaluare și concluziile evaluării sale.
                  
               
                     (7)
                  
                  
                     În consecință, este de așteptat ca aprobarea substanței propiconazol destinate utilizării în produsele biocide din tipul de produs 8 să expire, din motive independente de solicitant, înainte de a se lua o decizie privind reînnoirea aprobării sale. Prin urmare, este necesar să se amâne data de expirare a aprobării substanței propiconazol destinate utilizării în produsele biocide din tipul de produs 8 cu o perioadă de timp suficientă pentru a permite examinarea cererii.
                  
               
                     (8)
                  
                  
                     Având în vedere perioada necesară pentru pregătirea și transmiterea avizului de către agenție, perioada necesară pentru a evalua dacă este îndeplinită cel puțin una dintre condițiile prevăzute la articolul 5 alineatul (2) primul paragraf din Regulamentul (UE) nr. 528/2012 și dacă aprobarea substanței propiconazol poate fi, prin urmare, reînnoită, este oportun să se amâne data de expirare a aprobării până la 31 decembrie 2022.
                  
               
                     (9)
                  
                  
                     Cu excepția datei de expirare a aprobării, substanța propiconazol rămâne aprobată pentru utilizarea în produsele biocide din tipul de produs 8 sub rezerva respectării specificațiilor și a condițiilor stabilite în anexa I la Directiva 98/8/CE,
                  
               ADOPTĂ PREZENTA DECIZIE:
         
            Articolul 1
            Data de expirare a aprobării substanței propiconazol destinate utilizării în produsele biocide din tipul de produs 8 se amână până la data de 31 decembrie 2022.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 25 februarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
         
            (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).
         
            (4)  Decizia de punere în aplicare (UE) 2020/27 a Comisiei din 13 ianuarie 2020 de amânare a datei de expirare a aprobării substanței propiconazol destinate utilizării în produsele biocide din tipul de produs 8 (JO L 8, 14.1.2020, p. 39).